TVT-kehittämissuunnitelma 2016–2017

**Henkilöstön osaamisen kehittäminen ja kiertävän tvt-tukihenkilön hyödyntäminen**

Henkilöstön tvt-osaamista kehitetään mahdollistamalla osallistuminen tvt-koulutuksiin. Kiertävää tvt-henkilöä hyödynnetään varaamalla hänet tunneille avuksi. Tavoitteena on saada koulutus yhtä aikaa sekä oppilaille että opettajalle, jotta Peda.netin ja O365:n käyttö on seuraavilla tunneilla sujuvaa.

**Koulun nykyisten tvt-laitteiden tehokas käyttö**

Koulun nykyiset tvt-laitteet ovat jo tehokkaassa käytössä ja myös atk-luokkien käyttöaste on korkea. Tehokkaampaa käyttöä varten tarvitaan varmatoiminen verkkoinfrastruktuuri. Verkko-ongelmatilanteissa täytyy olla tiedossa vastuuhenkilö, jolle pulmista ilmoitetaan. Opettajien koulutuksesta vastaa ensisijaisesti kiertävä tvt-tukihenkilö.

**Opetuksen ja hallinnon laitteiden poistaminen tai vaihtaminen uusiin**

Oppilasverkon koneita on vaihdettu tarpeita vastaaviksi eikä laitteita voi enää vähentää.

Hallintoverkon koneista rehtorin ja apulaisjohtajan työasemat vaihdetaan uudempiin kannettaviin ja telakoihin. Henkilöstön käyttöön jätetään yksi hallinnon kone koulunkäynnin ohjaajien RegWebiin kirjautumista varten. Henkilöstöhuoneen työskentelypisteisiin hankitaan telakoita ja näyttöjä. Laaja-alaisten erityisopettajien koneet vaihdetaan oppilasverkon koneisiin. Hallinnon koneet jäävät enää rehtorille, apulaisjohtajalle, koulusihteerille, oppilaanohjaajille, yksi henkilöstöhuoneeseen ja yksi koulukirjastoon.

**Uusien laitteiden tarve ja käyttö**

Hankittavia tvt-laitteita ovat Apple TV:t tai muut toimivat langattoman kuvan siirtolaitteet. Ongelmatilanteisiin varaudutaan huolehtimalla, että varastossa on tarpeellinen määrä kaapeleita, adaptereita ja muita tarvikkeita sekä datatykkien varalamppuja tai varalaitteita. AT-vastuuopettajat pitävät yllä tarvike- ja varalaitevarastoa.

Opettajilla on halua käyttää tvt-laitteita, mutta verkko- ja muiden teknisten ongelmien lisäksi käyttöä hankaloittavat laitteiden erilaiset kokoonpanot ja toiminta eri luokissa. Luokan tvt-laitteiden käytön sujuvuuden edistämiseksi opettajat valmistavat opetustiloihin tvt-laitteiden käyttöohjeen sijaisia ja muita opettajia varten. Laitteiden toimivuuteen pitäisi voida luottaa ja kaikkien opetustilojen tulisi olla samalla tavalla toimivia.

**Tvt:n opetussuunnitelman toteuttaminen**

Oppilaiden tietotekniset taidot varmistetaan lyhyellä yhtenäisellä oppiainerajat ylittävällä, monialaisella opetusjaksolla yläkoulun alussa.

**Teknisen ja pedagogisen tuen järjestäminen**

Koulun teknisestä tuesta ja pedagogisesta tuesta vastaavat Esa Korhonen, Jarmo Tolvanen ja Jarkko Virtanen.

Tekninen tuki:
Esa Korhonen: A-rakennus, C-käytävä ja ATK1-luokka
Jarmo Tolvanen: B- ja E-rakennukset, ATK2-luokka
Jarkko Virtanen: D-rakennus, luokka 24, liikunta ja musiikki, iPadit, juhlasalin ja musiikkiluokan digimikserit

Pedagoginen tuki:
Esa Korhonen: matematiikka, musiikki, käsityö, oppilaanohjau, terveystieto ja kotitalous, lisäksi Wilma-tunnukset ja O365
Jarmo Tolvanen: biologia, fysiikka ja kemia, lisäksi Wilma-tunnukset ja O365
Jarkko Virtanen: kielet, historia ja yhteiskuntaoppi, uskonto ja elämänkatsomustieto, kuvataide ja liikunta, erityisopettajat, lisäksi Wilma-tunnukset ja O365

**Opetuskäytön seuranta sekä digitaalisiin sovelluksiin ja oppimateriaaleihin tutustuminen**

Oppimateriaaleihin tutustumiseen vastuutetaan aineryhmittäin yksi tai useampi opettaja. Jokaisessa aineryhmässä on vähintään yksi tähän kykenevä opettaja. Lisäksi oppilaista koulutetaan vertaistukihenkilöitä.